LG klar til at lancere sit første hybrid-smartwatch

Rygtet om et nyt smartwatch fra LG har floreret siden foråret, men nu skulle det være ganske vist: LG lancerer LG Watch 7 sammen med 5-kamera flagskibet LG V40 ThinQ i New York i næste uge. Uret er et såkaldt hybrid-smartwatch og det skulle på en eller anden måde væres lykkedes for LG at kombinere et analogt urværk med Googles Wear OS-styresystem.

Kilden er den notoriske lækker Evan Blass, der også lækkede info om V40 ThinQ i sidste uge.

https://twitter.com/evleaks/status/1045546705633124352

Blass har ikke yderligere info om specifikationer etc., men ifølge et læk i foråret vil LG Watch 7 have en 1,2 tommer stor LCD-skærm med mekaniske visere under. Dengang var rygtet, at uret ville være udrustet med en Snapdragon 2100-chipsæt, men siden da har Qualcomm lanceret Snapdragon 3100, som er firmaets første processor skabt til wearables. Det vil være meget sandsynligt at LG har valgt den model i stedet, da den lover forbedret batterilevetid.

Batterilevetiden er en af de store udfordringer ved smartwatches – og kan meget vel være årsagen til at LG er hoppet med på hybrid-vognen. Det mekaniske ur kan betyde, at enheden fungerer i op til fire dage efter at batteriet er løbet tør for strøm i Wear OS. Og rygtet siger at uret kan opnå hele 100 dages batterilevetid, hvis man helt deaktiverer Wear OS. Men hvorfor dog gøre det?

LG har været med helt fremme i bussen, når det gælder smartwathes. Vi har tidligere anmeldt LG Watch Urbane, der var selskabets første smartwatch. Tidligere på året anmeldte vi også hybrid-smarturet Fossil Q Machine.

LG klar til at lancere sit første hybrid-smartwatch